

***MUNKATERV***

**A 2016. évi munka terve**

1. **Kapcsolattartás a fenntartóval, pénzügyi tervezés**

Ebben az esztendőben a költségvetésünk támogatási része 2,414 millió forinttal alacsonyabb, mint az előző évben. Történt ez annak ellenére, hogy az állami támogatásunk 1,4 millió forinttal növekedett. Hosszas levezetések eredményeként az önkormányzati támogatásunk összegészét tekintve 3,814 millió forinttal csökkent a tavalyihoz képest. Saját bevételi tervünket 3,865 millió forinttal megemeltük, hogy a pénzügyi egyensúlyt megteremtsük, s a tavalyi működés feltételeit biztosítani tudjuk.

Külön figyelmet kell fordítanunk a napi működés biztosítása, a pénzügyi tervezés, a szükséges pénzügyi adatok beszerzése miatt az Egészségügyi és Kulturális GESZ-szel való napi kapcsolattartásra. Ez a produkciós vezető feladata.

A tervezett előadások megvalósítása érdekében – az elmúlt évekhez hasonlóan - ki kell használnunk a pályázati és a TAO támogatási lehetőségeket.

1. **Tárgyi feltételek**

Jelentős változás nem várható ezen a téren. Nagyobb beruházásra nem készülünk. Az előadásokhoz kapcsolódó kisebb beszerzéseket kell lebonyolítani.

Az MMIK épületével kapcsolatos előrelépéssel nem számolunk.

Folyamatosan jelezzük az épület üzemeltetésével megbízott AGORA munkatársainak a műszaki problémákat, a halaszthatatlan karbantartási feladatokat.

1. **Egyéb feltételek**

A kulturális közfoglalkoztatási rendszerből érkező munkatársak munkájára ebben az évben is számítunk. Áprilistól átalakul a rendszer és budapesti székhelyű központhoz, a MACIVA-hoz kerülünk át. Továbbra is 3 fő alkalmazására lesz lehetőségünk.

1. **Társulatépítés, előadások**

Folytatjuk a tavaly megkezdett folyamatot, miszerint régebbi sikeres előadásokat is visszaemelünk bérleti sorozatunkba. Ennek idén fokozottan van jelentősége költségvetésünk csökkenése miatt. E csökkentés okán újra kell gondolnunk a bemutatandó darabok költségvetését, s egyáltalán a bemutatandó műveket, s az ezekhez kapcsolódó alkotói részeket.

A társulatról tudható, hogy egy színésznőnk elszerződik, s egy szabad státuszunk van, így ősztől két új szerződtetett színésszel számolunk.

Az önkormányzat engedélyével idén tavasszal a színpadi háttérmunkát erősíthetjük, így alkalmazhatunk egy fő színpadmestert, díszítőt. Ezzel, ezen a munkaterületen fejlődhetünk.

Ebben az évben, a szakmai munka további erősítését célozva, Veres András, mint művészeti tanácsadó-rendező bekapcsolódik a mindennapi munkánkba, külsős alkotóként.

**2016. tavaszi bemutatóink**

**Balla Zsófia: Triangulum avagy száz ördög közt három szentek**

Dramaturg: Vécsei Anna

Zene: Takács Dániel

Tervezte: Szász Zsolt

Rendezte: Kovács Petra Eszter

Játssza: Császár Erika, Janicsek Péter mv., Kőmíves Csongor

Zenei közreműködő: Berki Antal mv., Völgyi Attila mv.

Bemutató: 2016. február 21

**Stian Hole: Garmann nyara**

Tervevező: Boráros Szilárd

Zene: Gyulai Zsolt

Bábszínpadra alkalmazza és rendezi: Veres András

Játssza: Dénes Emőke

Bemutató: március 20.

**A hold szerelmese – munkacím**

Michel Tournier műve nyomán bábszínpadra írja: Pallai Mara

Tervező: Polgár Péter

Zene: Kiss Erzsi

Játssza: Dénes Emőke, Kovács Bálint, Janicsek Péter mv.

Bemutató: április 29.

**A mesélő fák kertje – drámapedagógiai játék**

Alkotók: Lehöcz Zsuzsa, Boráros Milada, Romankovics Edit

Játssza: Császár Erika, Kovács Bálint, Kőmíves Csongor, Lehöcz Zsuzsa, Takács Dániel

Bemutató: március 18.

**Galuska László Pál: Töviskirály**

Tervező: Oroszy Csaba

Zene: Rozs Tamás

Rendező: Kovács Géza

Játssza: Császár Erika, Kőmíves Csongor, Lehöcz Zsuzsa, Takács Dániel

Bemutató: május 8.

**Faust**

Dramaturg: Boráros Milada

Rendező: Veres András

Játssza: Janicsek Péter mv., Kovács Bálint, Kőmíves Csongor

Zenei közreműködő: Lehöcz Zsuzsa, Takács Dániel

Bemutató: július 2.

**2016. őszi bemutatói**

**Paul Maar: Hoppláda - felújítás**

Rendező: Veres András

Tervező: Boráros Szilárd

Bemutató: október 9.

**Nemes Nagy Ágnes: Gyermekversek (munkacím)**

Rendező: Veres András

Tervező: Rumi Zsófia

Bemutató: november 6.

**Galuska László Pál: Fehérlófia**

Rendező: Kovács Géza

Tervező: Polgár Péter

Bemutató: november 13.

**Zöldkirály - Koprodukciós előadás a Ziránó Színházzal**

Bemutató: szeptember 25.

**Tamás könyve - koprodukciós előadás a Ciróka Bábszínházzal és a Gólem Színházzal**

Rendező: Csató Kata

Dramaturg: Veres András

**2017. tavaszi bemutatóink:**

**Jill Tomlinson: A földimalac, aki semmiben sem volt biztos**

Rendező: Schneider Jankó

Bemutató 2017.február 12.

**Michel Ocelot: Kirikou és a boszorkány**

Rendező: Kovács Géza

Tervező: Miareczky Edit

Dramaturg: Khaled Abdo Szaida

Bemutató: 2017.február 26.

**Tolkien mese vagy Tyll Eulenspiegel**

Rendező: Veres András

**Lengyel vendégrendező – mese óvodásoknak**

**Műsoron tartott előadások:**

1. óvodásoknak, kisiskolásoknak szóló előadások:

Vitéz László – Az elásott kincs

Tá-Ti-Ti

Gimesi Dóra: Tíz emelet boldogság

Kormos István: Vackor az óvodában

Jevgenyij Svarc: Az elvarázsolt testvérek

Peter Bichsel-Szabó Borbála: Én vagyok én, te vagy te

Dobronka cirkusz, világszám!

Kormos István: Az égigérő fa

Szabó Borbála - Varró Dániel: Farkashas

Weöres Sándor: A holdbéli csónakos

1. Ifjúsági ill. felnőtteknek szóló előadások

Akárki – moralitásjáték

Baltasar Espinosa utolsó üdülése és üdvözülése

W. Hauff-Tasnádi István: A hideg szív

Jeles András: József és testvérei

Krystyna Milobedzka: A haza

Peter Bichsel-Szabó Borbála: Én vagyok én, te vagy te

Weöres Sándor: A holdbéli csónakos

1. Pöttöm színházi előadások:

Ti-Ti-Tá

Irgünc-burgunc

A kíváncsi kiscsikó

Szerelmükből születtem én

Tikiriki-takarak

1. osztályterem-színházi előadások- foglalkoztató játékok

Galuska László Pál: Szent Márton köpenye

Khaled-Abdo Szaida: Trója

1. **Műsorszolgáltatás**

A bevételeink alappillérét jelentő, jól bevált bérleti rendszerünket továbbra is folytatjuk.

A nagyszínházi Zenés Gyermekbérletet és az Oladi Meseszínház Bérletet is folytatjuk, azzal a kitétellel, hogy nem lehet egyik sem ráfizetéses.

A szervezhetőség alapfeltétele, hogy az AGORA vezetése ne szervezzen az eddigieknél nagyobb számban gyermekelőadásokat.

Előkészítés: Kovács Géza, Prikazovics Ferenc

Lebonyolítás: Trifusz Ádám

Pénzügyi előkészítés, lebonyolítás: Szabó Gyöngyi

Határidő: május.

A 2015 őszén elkezdett Kamasz és Ifjúsági Bérlet folytatódik 2016. 1. félévében, s ősztől újra megpróbáljuk elérni a 10-14 és 14-18 éves korosztályt. Ennek módja még bizonytalan: bérlettel vagy saját ill. meghívott egyedi előadásokkal jelentkezünk

Előkészítés: Kovács Géza

Lebonyolítás: Trifusz Ádám

Pénzügyi előkészítés, lebonyolítás: Szabó Gyöngyi

Határidő: május.

Folytatjuk csecsemőszínházi előadásainkat, s a bölcsődei vendégjátékokat is.

Felelős: Trifusz Ádám, Prikazovics Ferenc

Határidő: folyamatos

A bevételi kötelezettségek teljesítése szempontjából továbbra is fontos a megyén kívüli előadások szervezése. Kiemelt feladat ezek számának növelése, a kialakult kapcsolatok életben tartása, új kapcsolatok létesítése.

Felelős: Trifusz Ádám

Határidő: folyamatos

Több előadásunkkal is szerepelünk más városok, más színházak gyermekszínházi sorozatában. A vendégjátékok több napon át zajlanak.

Kiemelt partnerek, sorozatok:

2016. január 3-10. - Debrecen – Vojtina Bábszínház – 13 előadás

2016. április 22-23 - Tatabányai Játékszín - 3 előadás

2016. április 4-5. – Dunaújváros – Bartók Kamaraszínház – 3 előadás

2016. október - - Kaposvár - Báb-Szín-tér - 10-12 előadás

Felelős: Trifusz Ádám, Prikazovics Ferenc

Határidő: folyamatos

Az NKA pályázatunkban foglaltaknak megfelelően bonyolítjuk a megye településeiről a nézők utaztatását.

Felelős: Trifusz Ádám

Határidő: folyamatos

Kiemelt figyelmet fordítunk a megye és az ország szabadtéri rendezvényein való megjelenésünkre. Szervezőnk személyes egyeztetéseket folytat a szervezőkkel:

Előkészítés: Trifusz Ádám

Technikai lebonyolítás: Tóth Gusztáv

Pénzügyi lebonyolítás: Szabó Gyöngyi

Folytatjuk a Könyvtárral közös kistelepülési előadássorozatunkat. A koordinálásba külső szervezőt is bevonunk.

Kapcsolattartás: Trifusz Ádám

Technikai lebonyolítás: Tóth Gusztáv

Pénzügyi lebonyolítás: Szabó Gyöngyi

Kiemelt feladat a Szent Márton évben a tavaly elkészített Szent Márton köpenye című iskolai foglalkoztató játék forgalmazása. Ehhez külső szervező munkáját is igénybe vesszük.

Felelős: Trifusz Ádám, Prikazovics Ferenc

Határidő: folyamatos

1. **Fesztiválok**

2016-ban is több jelentős hazai fesztiválra kaptunk már meghívást.

DESZKA Fesztivál

Helyszín: Debrecen

Időpont: 2016. március 18-25.

Gyermek- és Ifjúsági Színházak Biennáléja

Helyszín: Kaposvár

Időpont: 2016. május 2-8.

Drámanapok

Helyszín: Debrecen

Időpont: 2016. június 3-4.

Györkőc Fesztivál

Helyszín: Győr

Időpont: 2016. július2-3.

Magyarországi Bábszínházak Találkozója

Helyszín: Kecskemét

Időpont: 2016. október 12-16.

Előkészítő: Trifusz Ádám

Technikai lebonyolító: Tóth Gusztáv

Pénzügyi lebonyolító: Szabó Gyöngyi

A határon túli fesztiválokon való részvétel továbbra is fontos. A jelentkezések folyamatosak.

Előkészítő: Trifusz Ádám

Technikai lebonyolító: Tóth Gusztáv

Pénzügyi lebonyolító: Szabó Gyöngyi

1. **Együttműködések, partnerkapcsolatok, egyéb tevékenység**

A Kőszegi Várszínházzal közösen színpadra állítjuk a Faust című előadást. A produkció Várszínház 2015/16. évadának részeként kerül bemutatásra.

Időpont: 2016. július 2.

Előkészítés: Kovács Géza

Technikai lebonyolítás: Tóth Gusztáv

Pénzügyi lebonyolítás: Szabó Gyöngyi

Ha a szervezők igénylik, fellépünk a Városi Gyermeknapon, a Szent György napi vásáron, és a Savaria Történelmi Karneválon

Felelős: Kovács Géza, Prikazovics Ferenc

Időpont: 2016. április 24., május 29. ill. augusztus 25-28.

Technikai lebonyolítás: Tóth Gusztáv

Pénzügyi lebonyolítás: Szabó Gyöngyi

Folytatjuk a szeptemberi évadnyitó Hang-Tér-Kép című családi programot.

Időpont: szeptember

Előkészítés: Kovács Géza, Prikazovics Ferenc

Technikai lebonyolítás: Tóth Gusztáv

Pénzügyi lebonyolítás: Szabó Gyöngyi

Egyeztetünk és folyamatos munkakapcsolatban vagyunk a Szent Márton Év rendezvénysorozat szervezőivel.

Felelős: Kovács Géza

Módszertani tevékenység, egyéb rendezvények

Továbbra is segítséget adunk a produkciók iskolai-óvodai feldolgozásához, a látottaknak a napi oktató munkában való felhasználásához.

Felelős: Prikazovics Ferenc, Trifusz Ádám

Határidő: folyamatos

Előadásainkhoz – ha szükséges – előkészítő és feldolgozó drámapedagógiai foglalkozásokat szervezünk külső drámapedagógus bevonásával.

Felelős: Prikazovics Ferenc, Trifusz Ádám

Határidő: folyamatos

Szakmai együttműködésünkkel jön létre a Szent Márton Év programjainak részeként egy ókori foglalkoztató. Szervező: AGORA

A koordinálásért felelős: Kovács Géza, Prikazovics Ferenc

Határidő: folyamatos

Színházunk tagjai több vers- és mesemondó verseny ill. művészeti fesztivál zsűrijének munkájában vesznek részt.

A koordinálásért felelős: Prikazovics Ferenc

Határidő: folyamatos

PR tevékenység

Rendszeres, naprakész információval látjuk el internetes oldalunkat, bővítjük hírlevelünk címzettjeinek körét. Fenntartjuk a helyi médiumokkal ill. az internetes programportálokkal meglévő jó kapcsolatunkat, ezeket erősítjük, jelenlétünket a különböző orgánumokban megpróbáljuk az előző évi szinten tartani, esetleg növelni. A városban minden fontosabb rendezvényünkről, bemutatónkról plakátokat helyeztetünk el.

Felelős: Trifusz Ádám

Határidő: folyamatos

Folytatjuk internetes oldalunk fejlesztését. A cél, hogy a látogatók számára még több információt nyújtson, még inkább felhasználóbarát legyen.

Felelős: Trifusz Ádám, Prikazovics Ferenc

Határidő: folyamatos

Továbbra is külön figyelmet fordítunk az oktatási intézményekkel való személyes kapcsolattartásra, a meglévő kapcsolatok erősítésére, újak kialakítására. Programtábláink anyagát havonta frissítjük.

Felelős: Trifusz Ádám

Határidő: folyamatos

A korábbi évek gyakorlatának megfelelően kikérjük a látott előadásokkal kapcsolatban az iskolák, óvodák, művelődési házak vezetőinek, szervezőinek, a gyerekeket kísérő pedagógusoknak a véleményét.

Felelős: Trifusz Ádám, Prikazovics Ferenc

Határidő: folyamatos, kiemelten május- június

Produkcióinkról részletes sajtóanyagot készítünk, a bemutatók előtt sajtótájékoztatót szervezünk.

Felelős: Trifusz Ádám,

Határidő: folyamatos

Folytatódik a Credo Rádióban a bábszínház társulatát bemutató műsorsorozat. A riportokat az általunk megbízott személy készíti.

A koordinálásért felelős: Trifusz Ádám

Határidő: folyamatos

Szombathely, 2016. március 9.

Kovács Géza

igazgató

A munkatervben foglaltakat megismertem:

Lehöcz Zsuzsa

A Közalkalmazotti Tanács elnöke

Jóváhagyta Szombathely Megyei Jogú Város Önkormányzata Jogi- és Társadalmi

Kapcsolatok Bizottsága ……../2016.(……..) számú határozatával.

Szombathely, 2016. ………………